
దివీస్ లేబొరేటరీస్ వెల్లడిహైదరాబాద్ (ఆంధ్రజ్యోతి బిజినెస్): ఆంధ్రప్రదేశ్ విశాఖపట్నంలోని యూనిట్ -2పై అమెరికా ఆహార, ఔషధ నియంత్రణ మండలి (యుఎస్ ఎఫ్డిఎ) విధించిన ఇంపోర్ట్ అలర్ట్ను ఎత్తివేసే అవకాశం ఉందని దివీస్ లేబొరేటరీస్ వెల్లడించింది. యూనిట్ -2 పై విధించిన ఇంపోర్ట్ అలర్ట్ 99-32ను ఎత్తివేసే అవకాశాలున్నాయని ఎఫ్డిఎ తెలియజేసిందని దివీస్ తెలిపింది. విశాఖపట్నంలోని యూనిట్-2పై ఈ ఏడాది మార్చిలో 99-32, 66-40 క్లాజుల కింద ఎఫ్డిఎ ఈ ఆంక్షలను విధించిన సంగతి తెలిసిందే. అంతేకాకుండా ఎఫ్డిఎ జారీ చేసిన హెచ్చరిక లేఖలతో పాటు ఫారమ్ -483 కి సంబంధించి సవివరమైన నివేదికలను నిర్ధేశిత సమయంలో అందజేసినట్లు దివీస్ తెలిపింది. ఎఫ్డిఎ లేవనెత్తిన అభ్యంతరాలకు అన్ని రకాలైన చర్యలు తీసుకున్నట్లు పేర్కొంది. ప్రస్తుతం ఎఫ్డిఎ నుంచి సమాధానం కోసం ఎదురు చూస్తున్నట్లు దివీస్ తెలిపింది.

divies laboratories velladihaidarabad (aandhrajyoti bijines): andhrapradesh visaakhapatnamlooni unit -2pai america aahaara, aushadha niyantrana mandali (us efda) vidhinchina import alartnu ettivese avakaasam undani divies laboratories velladinchindi. unit -2 pai vidhinchina import alart 99-32nu ettivese avakaasaalunnaayani efda teliyajesindani divies telipindi. visaakhapatnamlooni unit-2pai ee edaadi maarchilo 99-32, 66-40 klajula kinda efda ee aankshalanu vidhinchina sangati telisinde. antekakunda efda jaarii chesina hecharika lekhalatho paatu faram -483 ki sambandhinchi savivaramaina nivedikalanu nirdhesita samayamlo andajesinatlu divies telipindi. efda levanettina abhyantaraalaku anni rakaalaina charyalu teesukunnatlu perkondi. prastutam efda nunchi samadhanam kosam eduru chustunnatlu divies telipindi.